UZNESENIE VÝBORU 
PRE MIMOVLÁDNE NEZISKOVÉ ORGANIZÁCIE 

č. 7
z 2. februára 2012
	
k zverejneným informáciám o podozrení z korupčných praktík. 
Výbor pre mimovládne neziskové organizácie 
A.	Schválil stanovisko: 
Výbor pre MNO vyjadruje znepokojenie z informácií a podozrení o korupčných praktikách a kauzách, ktoré sa objavujú v médiách, naposledy v tzv. prípade „Gorila“. Takéto praktiky ohrozujú kvalitu právneho štátu na Slovensku, zhubne vplývajú na zdravie občianskej spoločnosti, podlamujú dôveru občanov v spravodlivosť a oslabujú sociálny kapitál potrebný na zlepšenie kvality života na Slovensku.
Výbor pre MNO požaduje, aby príslušné orgány korektne vyšetrili tento prípad, informovali verejnosť o výsledkoch vyšetrovania a ďalších krokoch, a prijali opatrenia na zlepšenie spravovania štátu, ktoré obmedzia výskyt korupcie.